b'\n_START_ARTICLE_\nBi Sheng\n_START_SECTION_\nTip\xc4\x83rirea cu caractere mobile\n_START_PARAGRAPH_\nB\xc3\xac Sh\xc4\x93ng era un om de r\xc3\xa2nd iar arbolele s\xc4\x83u genealogic \xc8\x99i detaliile despre via\xc8\x9ba sa nu se cunosc. El este amintit doar \xc3\xaen cartea ,,Convorbirile pensulei dintr-o carte de vis\xe2\x80\x9d (\xe5\xa4\xa2\xe6\xba\xaa\xe7\xad\x86\xe8\xab\x87\xef\xbc\x8f\xe6\xa2\xa6\xe6\xba\xaa\xe7\xac\x94\xe8\xb0\x88; M\xc3\xa8ng X\xc4\xab B\xc7\x90 T\xc3\xa1n), scris\xc4\x83 de savantul-oficial \xc8\x99i polimatul Sh\xc4\x9bn Ku\xc3\xb2 (\xe6\xb2\x88\xe6\x8b\xac; 1031\xe2\x80\x931095 d.Hr.). \xc3\x8en aceast\xc4\x83 carte, apare o descriere tehnic\xc4\x83 detaliat\xc4\x83 a tiparului cu caractere mobile inventat de Bi Sheng:_NEWLINE_\xc3\x8en timpul domniei lui Chingli [\xe6\x85\xb6\xe6\x9b\x86, 1041\xe2\x80\x931048], Bi Sheng, un om f\xc4\x83r\xc4\x83 pozi\xc8\x9bie oficial\xc4\x83 a creat tipar cu caractere mobile. Metoda sa este urm\xc4\x83toarea: El lua lut lipicios \xc8\x99i t\xc4\x83ia \xc3\xaen el caractere groase ca marginea unei monede. Fiecare caracter format era o singur\xc4\x83 matri\xc8\x9b\xc4\x83 de tipar. El le cocea apoi \xc3\xaen foc pentru a le \xc3\xaent\xc4\x83ri. Avea preg\xc4\x83tit\xc4\x83 dinainte o plac\xc4\x83 de metal pe care o acoperise cu un amestec de r\xc4\x83\xc8\x99in\xc4\x83 de pin, cear\xc4\x83 \xc8\x99i cenu\xc8\x99\xc4\x83 de h\xc3\xa2rtie. C\xc3\xa2nd dorea s\xc4\x83 tip\xc4\x83reasc\xc4\x83, lua o ram\xc4\x83 de metal \xc8\x99i o punea peste plac\xc4\x83. \xc3\x8en aceasta, el punea caracterele, apropiate unul de altul. C\xc3\xa2nd rama era plin\xc4\x83, totul f\xc4\x83cea un bloc solid de tipar. Apoi, el \xc3\xael plasa l\xc3\xa2ng\xc4\x83 foc pentru a se \xc3\xaenc\xc4\x83lzi. C\xc3\xa2nd pasta (din spate) era u\xc8\x99or topit\xc4\x83, el lua o plac\xc4\x83 neted\xc4\x83 \xc8\x99i ap\xc4\x83sa pe suprafa\xc8\x9ba (blocului de tipar) astfel \xc3\xaenc\xc3\xa2t blocul de tipar s\xc4\x83 devin\xc4\x83 chiar ca \xc8\x99i piatra._NEWLINE_Pentru fiecare caracter existau c\xc3\xa2teva tipare, iar pentru anumite caractere foarte comune existau 20 sau mai multe tipare de fiecare, pentru a fi preg\xc4\x83tit pentru repeti\xc8\x9biile de caractere \xc3\xaen aceea\xc8\x99i pagin\xc4\x83. C\xc3\xa2nd nu folosea caracterele, le aranja cu etichete de h\xc3\xa2rtie, una pentru fiecare grup de rim\xc4\x83, \xc8\x99i le p\xc4\x83stra \xc3\xaen cutii de lemn._NEWLINE_Bi Sheng a fost de asemenea primul care a \xc3\xaencercat tip\xc4\x83rirea cu caractere mobile din lemn. Totu\xc8\x99i, el a renun\xc8\x9bat la aceast\xc4\x83 idee, \xc3\xaen favoarea tiparului cu caractere din ceramic\xc4\x83 din cauza cr\xc4\x83p\xc4\x83turilor care ap\xc4\x83reau pe caracterele din lemn, c\xc3\xa2nd acestea erau introduse \xc3\xaen cerneal\xc4\x83. Tiparul cu caractere mobile din lemn a fost mai t\xc3\xa2rziu transformat de oficialul guvernamental W\xc3\xa1ng Zh\xc4\x93n (\xe7\x8e\x8b\xe7\xa6\x8e/ \xe7\x8e\x8b\xe7\xa5\xaf; 1290 \xe2\x80\x93 1333) din timpul dinastiei Yuan, acesta reu\xc8\x99ind s\xc4\x83 tip\xc4\x83reasc\xc4\x83 100 de copii al\xc4\x83 c\xc4\x83r\xc8\x9bii de 60.000 de caractere \xc3\x8enregistr\xc4\x83rile Jude\xc8\x9bului Jingde (\xe3\x80\x8a\xe6\x97\x8c\xe5\xbe\xb7\xe5\x8e\xbf\xe5\xbf\x97\xe3\x80\x8b)_NEWLINE_Tehnologia tiparului s-a r\xc4\x83sp\xc3\xa2ndit apoi \xc3\xaen Coreea unde a s-a trecut de la tehnica tip\xc4\x83ririi cu caractere mobile din lemn la cea cu caractere mobile din metal. Cea mai veche carte tip\xc4\x83rit\xc4\x83 din lume care a rezistat p\xc3\xa2n\xc4\x83 \xc3\xaen zilele noastre este Jikji (\xeb\xb0\xb1\xec\x9a\xb4\xed\x99\x94\xec\x83\x81\xec\xb4\x88\xeb\xa1\x9d\xeb\xb6\x88\xec\xa1\xb0\xec\xa7\x81\xec\xa7\x80\xec\x8b\xac\xec\xb2\xb4\xec\x9a\x94\xec\xa0\x88/ \xe7\x99\xbd\xe9\x9b\xb2\xe5\x92\x8c\xe5\xb0\x99\xe6\x8a\x84\xe9\x8c\x84\xe4\xbd\x9b\xe7\xa5\x96\xe7\x9b\xb4\xe6\x8c\x87\xe5\xbf\x83\xe9\xab\x94\xe8\xa6\x81\xe7\xaf\x80). Aceast\xc4\x83 carte a fost tip\xc4\x83rit\xc4\x83 \xc3\xaen 1377, cu 78 de ani \xc3\xaenainte de Biblia lui Gutenberg \xc8\x99i se afl\xc4\x83 ast\xc4\x83zi la Biblioth\xc3\xa8que nationale de France, \xc3\xaen Paris. Tehnologia a tip\xc4\x83ririi a fost adus\xc4\x83 probabil \xc3\xaen Europa \xc3\xaen a doua jum\xc4\x83tate a secolului XIV \xc8\x99i prima jum\xc4\x83tate a secolului XV. Primul care a creat pe teritoriul European un tipar similar cu cele coreene \xc8\x99i chineze\xc8\x99ti a fost Johannes Gutenberg.'